CELEX: 62017TN0107
Language: da
Date: 2017-02-16 00:00:00
Title: Sag T-107/17: Sag anlagt den 16. februar 2017 — Steinhoff m.fl. mod ECB

24.4.2017   
            
            
               DA
            
            
               Den Europæiske Unions Tidende
            
            
               C 129/24
            
         Sag anlagt den 16. februar 2017 — Steinhoff m.fl. mod ECB
   (Sag T-107/17)
   (2017/C 129/37)
   Processprog: tysk
   
      Parter
   
   
      Sagsøgere: Frank Steinhoff (Hamburg, Tyskland), Ewald Filbry (Dortmund, Tyskland), Vereinigte Raiffeisenbanken Gräfenberg-Forchheim-Eschenau-Heroldsberg eG (Gräfenberg, Tyskland), Werner Bäcker (Rodgau, Tyskland) og EMB Consulting SE (Mühltal, Tyskland) (ved advokat O. Hoepner)
   
      Sagsøgt: Den Europæiske Centralbank
   
      Sagsøgernes påstande
   
   Den Europæiske Centralbank tilpligtes at betale følgende beløb med tillæg af renter på fem procentpoint over den gældende basisrentesats fra sagens anlæggelse:
   
               —
            
            
               til sagsøger 1: 314 000 EUR
            
         
               —
            
            
               til sagsøger 2: 54 950 EUR
            
         
               —
            
            
               til sagsøger 3: 2 355 000 EUR
            
         
               —
            
            
               til sagsøger 4: 303 795 EUR
            
         
               —
            
            
               til sagsøger 5: 750 460 EUR.
            
         
      Søgsmålsgrunde og væsentligste argumenter
   
   Med det foreliggende erstatningssøgsmål gør sagsøgerne gældende, at sagsøgte har tilsidesat sine forpligtelser ved i sin udtalelse af 17. februar 2012 om værdipapirer, som er udstedt af eller garanteres af den græske stat (CON/2012/12), at undlade at gøre opmærksom på ulovligheden af den påtænkte omlægning af den græske offentlige gæld ved en tvungen ombytning i henhold til lov nr. 4050/2012.
   Til støtte for søgsmålet har sagsøgerne anført fire anbringender.
   
               1.
            
            
               Første anbringende om undladelse af at påpege, at den tvungne omlægning henset til princippet om pacta sunt servanda var ulovlig, da ændringsklausuler ikke gyldigt kan indsættes i eksisterende statsobligationer.
            
         
               2.
            
            
               Andet anbringende om undladelse af fastslå, at det påtænkte græske lovforslag, som foreskrev en tvungen ombytning, uden at der i selve loven fastsattes en passende erstatning, indebar ekspropriation, hvilket er i strid med artikel 17, stk. 1, andet punktum, i Den Europæiske Unions charter om grundlæggende rettigheder.
            
         
               3.
            
            
               Tredje anbringende om undladelse af at påpege en tilsidesættelse af artikel 63 TEUF.
            
         
               4.
            
            
               Fjerde anbringende om undladelse af at påpege en tilsidesættelse af artikel 124 TEUF.